Diari Oficial de la Generalitat Valenciana


Sumari del DOGV 8713, del 09-01-2020 (2019/10503)

Notificació de la sentència dictada en el judici verbal número 424/2018.
------------------------------------------------------------------------

### Dades del document

Número de DOGV
:   8713

Data del DOGV
:   09-01-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2019/10702


Organisme emissor
:   Jutjat de Primera Instància i Instrucció Número 3 d'Elda

Tipus de document
:   Edicte

Notificació de la sentència dictada en el judici verbal número 424/2018. [2019/10774]  
 En aquest procediment de judici verbal de desnonament número 424/2018, seguit a instàncies de Banco Sabadell, SA, contra els ocupants ignorats de l'habitatge siti al carrer Donoso Cortés, número 30, 3r esq., Elda, s'ha dictat la sentència que, literalment, és com segueix:  
  
«Sentència número 193/2018  
Elda, 13 de novembre de 2018  
Gloria Lobato de Abajo, magistrada jutgessa del Jutjat de Primera Instància i Instrucció número 3 d'Elda, he vist aquestes actuacions de judici verbal de desnonament per precari número 424/2018, seguides davant d'aquest jutjat a instàncies de l'entitat Banco Sabadell, SA, assistida per la lletrada la senyora Montalvo Moreno, i representada per la procuradora dels tribunals la senyora Medina Cuadros, contra els ocupants ignorats de l'habitatge siti al carrer Donoso Cortés, número 30, 3r esq., que no es van personar en forma en el procediment, i, en virtut de les facultats que em confereix la Constitució i en nom del rei, dicte la sentència següent:  
Dispositiva  
Estime íntegrament la demanda interposada per la procuradora dels tribunals la senyora Medina Cuadros, en nom i representació de l'entitat Banco Sabadell, SA, contra els ocupants ignorats de l'habitatge siti al carrer Donoso Cortés, número 30, 3r esq., finca registral 39370, inscrita en el tom 2148, del llibre 916, foli 222, del Registre de la Propietat número 2 d'Elda, declarats en situació de rebel·lia processal, i, en virtut d'això:  
1. declare els ocupants ignorats de l'habitatge siti al carrer Donoso Cortés, número 30, 3r esq., sense ostentar cap títol que legitime aquesta circumstància i sense pagar renda o mercé, i, per tant, en situació de precari.  
2. declare que pertoca el desnonament de precari de l'immoble siti a Elda, al carrer Donoso Cortés, número 30, planta 3a.  
3. condemne els ocupants ignorats de l'habitatge siti al carrer Donoso Cortés, número 30, 3r esq., a deixar-lo lliure, vacu, expedit i a la disposició de la seua propietària, amb l'advertència que, si no ho fan voluntàriament, en seran llançats el dia 15 de gener de 2019 a les 10.30 hores, amb imposició expressa de les costes a la part demandada.  
  
Aquesta resolució no és ferma i, en contra, s'hi pot interposar un recurs d'apel·lació, davant de l'Audiència Provincial d'Alacant, que cal preparar mitjançant un escrit que s'ha de presentar davant d'aquest jutjat en el termini de 20 dies hàbils, comptats des de l'endemà de la notificació, i que es limite a citar la resolució objecte d'apel·lació, la voluntat de recórrer-hi i l'expressió dels pronunciaments que impugna.  
Aquesta és la meua sentència, que pronuncie, mane i signe: Gloria Lobato de Abajo, magistrada del Jutjat de la Instància i Instrucció número 3 d'Elda i del seu partit judicial.  
I, atés que es desconeix el parador del demandat, els ocupants ignorats de l'habitatge siti al carrer Donoso Cortés, número 30, 3r esq., expedisc aquest edicte a fi que li valga de notificació en deguda forma.  
  
  
Elda, 1 de juliol de 2019.- La lletrada de l'Administració de justícia: M. José Giner González.